คือว่ามีพสพ.กับแฟน(ใส่ถุง) ละตอนที่หลั่งเสร็จแล้วกำลังจะดึงออกแฟนก็ขมิบพอดีเลยทำให้ถุงยางหลุด แต่โคนถุงอยู่ด้านนอกออกมาประมาณ3-4เซน แล้วก็ดึงถุงออกทันที แต่ลองตรวจสอบด้านนอกของถุงไม่รู้สึกว่ามีน้ำอสุจิอยู่ และก็เห็นว่าน้ำอสุจิไหลออกมาจากถุงตอนที่หลุด จะมีโอกาสท้องแค่ไหนครับ
สวัสดีค่ะ การที่ถุงยางหลุดในขณะที่ยังมีการสอดใส่อวัยวะเพศอยู่นั้น มีโอกาสที่น้ำอสุจิจะเล็ดลอดออกมาโดนที่ช่องคลอดและทำให้เกิดการตั้งครรภ์ได้เช่นกัน และหากพบว่ามีน้ำอสุจิไหลออกจากถุงตอนที่หลุดด้วย ก็ยิ่งมีโอกาสมากขึ้นดังนั้นหากเป็นเพศสัมพันธ์มาภายใน 72 ชั่วโมง อาจมีข้อบ่งชี้การใช้ยาคุมฉุกเฉินเพื่อช่วยลดโอกาสการตั้งครรภ์ โดยควรใช้ให้ตรงเวลาตามข้างฉลากกำหนดหลังจากนี้ให้สังเกตรอบเดือน หรือสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป